b'\n_START_ARTICLE_\nSukur\n_START_SECTION_\nPovijest\n_START_PARAGRAPH_\nDokazi obitovanja ljudi na ovom podru\xc4\x8dju jo\xc5\xa1 u neolitiku su prona\xc4\x91ene mnoge pe\xc4\x87i, rudnici i mlinsko kamenje. Dana\xc5\xa1nja dinastija Dur je uspostavljena u 17. stolje\xc4\x87u kada je Sukur postao vode\xc4\x87e podru\xc4\x8dje za proizvodnju \xc5\xbeeljeza za cijelu sjeveroisto\xc4\x8dnu Nigeriju, \xc5\xa1to je ostalo do po\xc4\x8detka 20. stolje\xc4\x87a. Od 1912.-22., ovo podru\xc4\x8dje je pohrao Hamman Yaje, vo\xc4\x91a (Fulbe Lamido) susjednog plemena Madagali._NEWLINE_Nakon toga proizvodnja \xc5\xbeeljeza je tijekom kolonijalnog razdoblja opadala i potpuno je ugasla 1960-ih. Uslijedile su velike migracije Sukurana u doline na sjeveru i jugu Sukura, tako je ovo podru\xc4\x8dje ostalo gotovo nedirnuto svjedo\xc4\x8danstvo nekada uspje\xc5\xa1ne kulture.\n_START_SECTION_\nZnamenitosti\n_START_PARAGRAPH_\nPala\xc4\x8da Hidi iznad sela, sada ru\xc5\xa1evina, ima veliki politi\xc4\x8dki i vjerski zna\xc4\x8daj za Sukurane. Naime, cijeli krajolik je utjelovljenje dru\xc5\xa1tvenog i gospodarskog sustava Sukurana kojima su Hidiji ("vladari") bili na vrhu brda, poljoprivrednici na terasma ispod, te rudari i njihovi rudnici na dnu brda. Do pala\xc4\x8de vode putovi poplo\xc4\x8dani granitnim plo\xc4\x8dama, \xc5\xa1iroki od 5 do 7 metara. Uz pala\xc4\x8du se nalaze groblja s jednostavnim kamenim grobovima, osim onih Hidija koji su pokapani unutar pala\xc4\x8de, te djece koja su pokapana uz selo._NEWLINE_Sela ispod brda se sastoje od vi\xc5\xa1e kru\xc5\xbenih obzida u kojima se nalaze jednostavne i malene kru\xc5\xbene ku\xc4\x87e od gline ili granitnog suhozida, sa slamnatim krovom. Neki od monolita, koji npr. uokviruju ulaze, su done\xc5\xa1eni iz jako udaljenih mjesta. U selu se nalaze brojni dijelovi izgra\xc4\x91eni od lokalnog granita, kao \xc5\xa1to su slo\xc5\xbeeni i rasko\xc5\xa1ni bunari, te pojila za stoku, \xc5\xbeitnice i obrambene zidine._NEWLINE_Oko sela su mnoga terasasta polja koja su proizvod dru\xc5\xa1tvene podjele Sukurana, a ne iskori\xc5\xa1tavanja zemlje za poljoprivredu. Naime, oni su stolje\xc4\x87ima ure\xc4\x91ivane i pro\xc5\xa1irivane u duhu sukurske vjere, obilje\xc5\xbeene mnogim svetim drve\xc4\x87em, ulazima i sveti\xc5\xa1tima (mnoga od terakote) na terasama._NEWLINE_Tu se nalazi i drvo Baobaba kojem seljani mole posjetitelje da ne prilaze, jer ono ima mo\xc4\x87 da svakog tko ga dodirne preobrazi u hermafrodite.'